મોદી સાહેબે ચોમાસામાં નર્મદા ડેમ ઉપરથી છલકાઈને દરિયાઈમાં વહી જતાં પાણીથી સૌરાષ્ટ્રના ડેમો ભરવા માટે આ યોજના હાથ ધરવાનો નિર્ણય ના લીધો હોત તો ગયા વર્ષે ઓછા વરસાદથી જે દુકાળ સર્જાયો એમાં આખું સૌરાષ્ટ્ર ખાલી કરાવવાની નોબત આવી હોત, પણ આપણે ઢાંકીથી પાણી પમ્પિંગ કરી ધોળી ધજા ડેમમાં પાણી નાખી એ દ્વારા ગીર સોમનાથ અને જૂનાગઢ સિવાયના સૌરાષ્ટ્રના મોટા ડેમો ભર્યા, સૌરાષ્ટ્રના મોટામાં મોટા ભાદર ડેમમાં પાણી નાખ્યું, ટપ્પર ડેમ ભરી આખા કચ્છને પાણી આપ્યું, સૌની યોજના થકી ઊભા થયેલાં નેટવર્કથી આજે ૭૦ ટકા સૌરાષ્ટ્રમાં નર્મદાનું પાણી મળે છે, એટલે સૌની યોજના તો સૌરાષ્ટ્રની જીવાદોરી છે, એમ ઉલ્લેખી મુખ્યમંત્રીએ એવું પણ જણાવ્યું હતું કે, હવે આ યોજનામાં મોટાભાગની પાઇપલાઇનોનું કામ થઈ ચૂક્યું, બસ માત્ર જોડવાની જ બાકી છે અને હવે એક વર્ષમાં આ યોજના પૂરી થઈ જશે.